Klaus Iohannis a oferit sute de decorații și medalii și a ridicat în grad peste 100 de generali SRI, SIE, SPP, STS și MApN
Președintele României, Klaus Iohannis, a semnat mai multe decrete prin care a ridicat în grad zeci de generali SRI, SIE, SPP și MApN. Decretele semnate de Iohannis au fost publicate vineri în Monitorul Oficial. Din datele consultate de digi24.ro, șeful statului a ridicat în grad 106 de generali (de la o stea până la patru stele) de la SRI, SIE, SPP și MApN. Cu excepția câtorva generali MApN, restul numelor - în special ale celor din serviciile secrete - sunt clasificate. De asemenea, Iohannis a mai oferit sute de decorații și medalii, atât civililor cât și militarilor din diverse instituții ale statului român.